stanford-oval/wikipedia huggingface dataset:
Ceutan taistelu

Ceutan taistelu käytiin Ceutan hallinnasta Portugalin ja Marokon marinidien välillä vuonna 1415. Portugalilaisten onnistui 22. elokuuta 1415 puolustajien yllättämisen jälkeen vallata kaupunki suhteellisen helposti.
Tausta

Ceuta sijaitsi strategisella paikalla Gibraltarinsalmella. Se tunnettiin myös eksoottisista kauppatavaroistaan, joita kaupunkiin saapui karavaaneilla Saharan eteläpuolelta ja aina Lähi-idästä saakka. Ceuta oli tuolloin muodollisesti Fèsin marinidien alaisuudessa, mutta käytännössä keskushallinnon vaikutusvalta oli vähäistä ja kaupunkia hallitsi autonomisesti sen kauppiasluokka.
Taloudellisten ja strategisten syiden takia kaupungista olivat kiinnostuneet useat eri tahot, kuten venetsialaiset, genovalaiset ja kastilialaiset. Samat syyt saivat myös Portugalin tavoittelemaan kaupungin hallintaa. Ceutan valtaus oli myös osa niin sanottua reconquistaa, muslimien aikanaan valtaamien maiden takaisinvaltausta, jonka tuloksena Portugalin kuningaskunta oli perustettu.
Musta surma oli hävittänyt Portugalia, mutta maa oli alkanut toipua Juhana I:n kaudella. Vuonna 1411 oli solmittu rauha Kastilian kanssa, mikä teki mahdolliseksi iskut muslimeja vastaan. Granada oli toinen mahdollinen kohde, mutta sen valtaus olisi vaatinut yhteistyötä Kastilian kanssa. Sen sijaan kohteeksi valittiin Ceuta ja hyökkäys päätettiin toteuttaa kesällä 1415.
Ceutan valloitus

Sotaretki tunnetaan yksityiskohtaisesti vain Gomes Eanes de Zuraran teoksen Cronica da tomada de Ceuta perusteella. Teos kirjoitettiin Alfonso V:n tilaamana vuosina 1449–1450, eli vasta suhteellisen kauan sotaretken jälkeen. Sen lähteinä käytettiin kuitenkin aikalaisasiakirjoja.
Hyökkäysjoukot koottiin heinäkuussa 1415 Lagosissa Algarvessa. Noin 20 000:n miehen joukkoa johti muodollisesti Juhana I. Mukana oli hänen kolme poikaansa, Duarte, Pedro ja Henrik, joilla oli joukkojen käytännön komentajuus. Mukana oli portugalilaisten lisäksi palkkasotilaita Englannista, Ranskasta ja Saksasta. Joukkoja kuljetti Pohjois-Afrikkaan 200 laivaa. Sotajoukko saapui lähelle Ceutaa, jossa paikallisen kuvernöörin tajuttiin valmistelleen kaupungin puolustukset. Hyökkääjät vetäytyivät ja uskoen vaaran olevan ohi Ceutan kuvernööri lähetti monet sotilaistaan kotiin.
Hyökkääjät palasivat vain muutamaa päivää myöhemmin. Tällä kertaa puolustajat yllätettiin. Huomattava osa puolustajista pakeni ja hyökkääjät kohtasivat vain vähäistä vastarintaa. Hyökkääjät pääsivät kaupungin sisään 22. elokuuta ja tässä vaiheessa suurimmaksi osaksi hylätty kaupunki ryöstettiin.
Seuraukset

Ceutan vallanneet portugalilaiset juhlistivat voittoaan Te Deumia laulaen Ceutan päämoskeijalla, joka oli nyt muutettu kirkoksi. Juhana I:n kolme poikaa lyötiin ritareiksi. Sittemmin syntyneen kansantarinan mukaan edesmennyt Alfonso I oli ilmestynyt haarniskassaan Santa Cruzin luostarin papeille ja julisti itse johtaneensa poikansa Sanchon kanssa portugalilaiset voittoon Ceutassa.
Valtauksen jälkeen portugalilaiset punnitsivat vaihtoehtojaan. Ryöstelyn jälkeen kaupungista voitaisiin vetäytyä, jatkaa Pohjois-Afrikan valtausta tai jäädä hallitsemaan kaupunkia. Lopulta portugalilaiset päättivät pitää kaupungin. Ceutan uudeksi portugalilaiseksi kuvernööriksi asetettiin Pedro de Meneses. Kuninkaan ja suurimman osan sotajoukoista palatessa Portugaliin kaupunkiin jätettiin 2 500:n miehen varuskunta. Ceutan valtaus merkitsi Portugalin sittemmin 350 vuotta kestänyttä levittäytymistä Marokkoon.
Carl Mayer

Carl Mayer 1920-luvulla.
Carl Mayer (20. marraskuuta 1894 Graz, Itävalta-Unkari – 1. heinäkuuta 1944 Lontoo, Yhdistynyt kuningaskunta) oli itävaltalainen elokuvakäsikirjoittaja.
Mayer aloitti elokuvauransa tekemällä käsikirjoituksen tšekkiläisen runoilijan Hans Janowitzin kanssa. Mayer ja Janowitz olivat ystävystyneet ensimmäisen maailmansodan aikana. He jakoivat pasifistisen maailmankatsomuksen. He työstivät käsikirjoitusta, joka osoittaisi heidän mielipiteensä. Mayer ja Janowitzin yhteistyöstä syntyi Tri Caligarin kabinetti. Tuottaja Erich Pommer ja elokuvaohjaaja Fritz Lang, jonka piti alun perin ohjata elokuva, muokkasivat käsikirjoitusta hieman. Muutosten ansiosta elokuvasta tuli suosittu, mutta Mayer ja Janowitz eivät pitäneet muutoksista, sillä heidän mielestä se pilasi alkuperäisen idean.
Mayer ei jättänyt elokuvauraansa pettymyksestä huolimatta. Hän kirjoitti 1920-luvun alussa elokuvien sarjan, jotka käsittelivät yhteiskunnassa katoavia ihmiskohtaloita. Sarjan päätti F. W. Murnaun ohjaama Viimeinen mies. Murnau oli jo aiemmin ohjannut Mayerin elokuvia, mutta Viimeisen miehen jälkeen heidän yhteistyönsä alkoi uudestaan. Seuraavaksi Mayer käsikirjoitti Murnaulle Molièren samannimiseen näytelmään perustuvan elokuvan Tartuffe. Murnau lähti pian tämän jälkeen Yhdysvaltoihin, mutta Mayer päätti jäädä Saksaan, vaikka sai tarjouksia myös Yhdysvalloista. Mayer käsikirjoitti silti Murnaun Hollywood-elokuvan Auringonnousu.
Auringonnousun jälkeen Mayerin ura lähti laskuun, eikä hän jatkossa tehnyt enää yhtä paljon käsikirjoituksia. Juutalainen Mayer jätti Saksan 1930-luvun alussa, kun kansallissosialistinen puolue nousi valtaan. Hän jatkoi uraansa Ranskassa ja Yhdistyneessä kuningaskunnassa, jossa hän toimi pääasiassa elokuvatuotantojen neuvonantajana, vaikka kirjoitti myös muutamia elokuvia.
Mayer kuoli syopään Lontoossa vuonna 1944.
Aiheesta muualla

Carl Mayer Internet Movie Databasessa. (englanniksi)
Carl Mayer Elonetissä.
Cheslie Kryst

| Cheslie Kryst |
| --- | --- |
 Cheslie Kryst vuonna 2019.
Henkilötiedot
Koko nimi:  Cheslie Corrinne Kryst
Syntynyt: 28. huhtikuuta 1991 Jackson, Michigan, Yhdysvallat
Kuollut: 30. tammikuuta 2022 (30 vuotta) New York, New York, Yhdysvallat
Malli
Pituus:  168 cm
Hiusten väri:  musta
Silmien väri:  ruskea
Aiheesta muualla
Kotisivut
Cheslie Corrinne Kryst (28. huhtikuuta 1991 Jackson, Michigan, Yhdysvallat – 30. tammikuuta 2022 New York, New York, Yhdysvallat) oli yhdysvaltalainen televisiojuontaja, malli ja kauneuskilpailija, joka kruunattiin Miss USA:ksi 2019. Miss USA:na hän edusti Yhdysvaltoja Miss Universum 2019 -kilpailussa ja sijoittui kymmenen parhaan joukkoon. Kryst oli myös asianajaja ja oli toiminut televisio-ohjelma Extran kirjeenvaihtajana lokakuusta 2019 kuolemaansa asti. Työstään Extrassa hän oli ehdolla kahteen Daytime Emmy -palkintoon.
Kuolema

Kryst kuoli 30-vuotiaana 30. tammikuuta 2022 hypättyään kuolemaansa The Orionista, 60-kerroksisesta kerrostalosta Manhattanin Midtownissa, jossa hän asui ja jossa hänet nähtiin viimeksi 29. kerroksessa. 31. tammikuuta kuolemansyyntutkija totesi hänen kuolemansa itsemurhaksi. Krystin äiti April Simpkins julkaisi lausunnon, jossa hän totesi, että Kryst oli kärsinyt masennuksesta.
Christer Granskog

Christer Granskog (s. 9. syyskuuta 1947 Alaveteli) on Piceum Oy:n toimitusjohtaja, Rautaruukin varapuheenjohtaja, Patrian hallituksen puheenjohtaja sekä kuuluu VR-konsernin hallitukseen. Hän on myös Sarlin Groupin, Havatorin sekä Finvestin hallituksen jäsen. Koulutukseltaan hän on diplomi-insinööri.
Granskog on työskennellyt aiemmin muun muassa Kalmar Industriesin, Partek Cargotecin, Sisu-konsernin ja Valmet Automationin toimitusjohtajana. Hän on ollut Rautaruukin ja VR-konsernin ohella myös useiden muiden yhtiöiden hallituksissa.
Granskog on toiminut myös Sosialidemokraattiset Opiskelijat -järjestön puheenjohtajana 1972–1973.
C. L. Lehmus

Daniel Christian Ludolph Lehmus (3. heinäkuuta 1780 Soest – 18. tammikuuta 1863 Berliini) oli saksalainen matemaatikko. Hänen mukaansa on nimetty Steinerin-Lehmusin lause.
Lehmus julkaisi runsaasti matemaattista kirjallisuutta ja kirjoitti Crelle-aikakauskirjaan sen alusta eli vuodesta 1826 lähtien.
Boogie with Canned Heat

| Boogie with Canned Heat Canned Heat |
| --- | --- | --- |

Studioalbumin tiedot
 Äänitetty : loka-marraskuussa 1967 Liberty Studios
 Julkaistu: 21. tammikuuta 1968
 Formaatti: LP
 Tuottaja(t): Skip Taylor, Dallas Smith
 Tyylilaji: blues rock
 Kesto: 43.45
 Levy-yhtiö: Liberty Records
Canned Heatin muut julkaisut
| Canned Heat 1967 | Boogie with Canned Heat 1968 | Living the Blues 1968 |
Boogie with Canned Heat on yhdysvaltalaisen blues rock -yhtye Canned Heatin toinen levy vuodelta 1968.
Kappaleet > A-puoli

Evil Woman – 2.59 (säv. Larry Weiss)
My Crime – 3.57 (säv. Canned Heat)
On the Road Again – 4.55 (säv. Floyd Jones, Alan Wilson)
World in a Jug – 3.23 (säv. Canned Heat)
Turpentine Moan – 2.55 (säv. Canned Heat)
Whiskey Headed Woman No. 2 – 2.51 (säv. Bob Hite)
Kappaleet > B-puoli

Amphetamine Annie – 3.33 (säv. Canned Heat)
An Owl Song – 2.41 (säv. Alan Wilson)
Marie Laveau – 5.10 (säv. Henry Vestine)
Fried Hockey Boogie – 11.04 (säv. Larry Taylor)
Kappaleet > Uudelleenjulkaisu 2005 CD bonus raidat

On the Road Again
Boogie Music
Goin' Up the Country
One Kind Favor
Christmas Blues
The Chipmunk Song (Christmas Don't Be Late) (featuring Alvin and the Chipmunks)
Kappaleet > Uudelleenjulkaisu 2012 CD bonus raidat

On the Road Again (Floyd Jones and Alan Wilson) (Alternate Take)
Shake, Rattle and Roll (Charles E. Calhoun)
Whiskey and Wimmen' (John Lee Hooker)
Mean Old World (Marion "Little Walter" Jacobs)
The Hunter (Carl Wells, Steve Cropper, Al Jackson, Jr., Booker T. Jones, Donald Dunn)
Fannie Mae (Buster Brown, Clarence Lewis, Bobby Robinson)
Kokoonpano

Bob Hite – laulu
Alan Wilson – slidekitara, laulu, huuliharppu
Henry Vestine – soolokitara
Larry Taylor – basso
Adolfo de la Parra – rummut
Kokoonpano > Sessiomuusikot

Dr. John – torvisovitukset, piano
Sunnyland Slim – piano kappaleessa "Turpentine Moan"
Arviot

Allmusic:
Citroën World Touring Car Team

|  Citroën World Touring Car Team |
| --- | --- |

Perustettu:  2013
Tallipäällikkö:  Yves Matton
Kilpakuljettajat:   Yvan Muller  Sébastien Loeb  Qinghua Ma  José María López
Nykyiset sarjat:  World Touring Car Championship
Tuloksia
Valmistajien maailmanmestaruuksia:  2014, 2015
Kuljettajien maailmanmestaruuksia:  López (2014, 2015)
Citroën World Touring Car Team on Citroën Racingin ylläpitämä autourheilutalli, joka on perustettu kesäkuussa 2013. Talli on kilpaillut vuodesta 2014 lähtien World Touring Car Championship -sarjassa. Kuljettajista José María López on voittanut kuljettajien ja talli valmistajien maailmanmestaruudet vuosina 2014–2015. [lähde? ]
Aiheesta muualla

Twitter
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Citroën World Touring Car Team
Käännös suomeksi
Buvikin kirkko

| Buvikin kirkko Buvik kirke |
| --- | --- |
 Kirkko vuonna 1927.
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1819
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Buvikin kirkko (norj. Buvik kirke) on Skaunin kunnassa Trøndelagin läänissä Norjassa sijaitseva kahdeksankulmainen puukirkko vuodelta 1819.
Aiheesta muualla

Kuvia tai muita tiedostoja aiheesta Buvikin kirkko Wikimedia Commonsissa
Chuck Klosterman

Klosterman vuonna 2009.
Chuck Klosterman (s. 1972) on yhdysvaltalainen populaarikulttuuriin erikoistunut kirjoittaja ja esseisti sekä entinen elokuvakriitikko. Aiheita, joista hän kirjoittaa, ovat esimerkiksi tosi-tv ja nettiporno. Klosterman tunnetaan provokatiivisesta kirjoitustyylistään.
Aiheesta muualla

Virallinen sivusto (englanniksi)
Chuck Klosterman’s Top 10 Books to Make You Unconventionally Smarter (englanniksi)
Chad Hedrick

| Mitalit | Mitalit | Mitalit |  |
| --- | --- | --- | --- |
|  Chad Hedrick |  Chad Hedrick |  Chad Hedrick |  |
Maa:  Yhdysvallat
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Torino 2006 | 5 000 m |  |
|  Hopeaa | Torino 2006 | 10 000 m |  |
|  Hopeaa | Vancouver 2010 | Joukkuetakaa-ajo |  |
|  Pronssia | Torino 2006 | 1 500 m |  |
|  Pronssia | Vancouver 2010 | 1 000 m |  |
Matkakohtaiset MM-kilpailut
|  Kultaa | Soul 2004 | 5 000 m |  |
|  Kultaa | Inzell 2005 | 5 000 m |  |
|  Pronssia | Soul 2004 | 10 000 m |  |
|  Pronssia | Inzell 2005 | 10 000 m |  |
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Kultaa | Hamar 2004 |  |  |
|  Hopeaa | Moskova 2005 |  |  |
Chad Hedrick (s. 17. huhtikuuta 1977 Texas) on entinen yhdysvaltalainen pikaluistelija. Hän oli maailman kärkikaartia sekä pikaluistelussa että rullaluistelussa.
Rullaluistelu-uransa aikana Hedrick voitti 93 kansallista mestaruutta ja 50 maailmanmestaruutta. Vuonna 1993 hän kehitti rullaluisteluun tuplapotkun (double push), jota monet maailman huipputason rullaluistelijat nykyisin käyttävät.
Vuonna 2002 Hedrick vaihtoi lajinsa pikaluisteluun, ja vain puolitoista vuotta lajinvaihtonsa jälkeen, helmikuussa 2004, hän voitti Hamarissa pidetyissä yleisluistelun maailmanmestaruuskilpailussa kultamitalin uudella maailmanennätystuloksella. Saman vuoden maaliskuussa hän voitti Soulissa matkakohtaisissa MM-kisoissa 5 000 metrillä kultaa ja 10 000 metrillä pronssia. Vuonna 2005 hän uusi Inzellissä 5 000 metrin kullan ja 10 000 metrin pronssin ja sai hopeaa yleisluistelun MM-kilpailuissa Moskovassa.
10. maaliskuuta 2005 Hedrick luisteli Calgaryssä 3 000 metrin maailmanennätyksen 3.39,02. 13. marraskuuta hän luisteli 5 000 metrin silloiseksi maailmanennätysajaksi 6.09,68 ja 18. marraskuuta 1 500 metrin maailmanennätyksen 1.42,78. 4. joulukuuta hän paransi hetkellisesti 10 000 metrin ennätyksen aikaan 12.58,25, jota Carl Verheijen vielä saman päivän aikana paransi. 31. joulukuuta Salt Lake Cityssä Hedrick otti ennätyksen takaisin omiin nimiinsä ajalla 12.55,11. Tammikuussa 2006 hän teki yleiskilpailun maailmanennätyksen. Hän on sittemmin menettänyt kaikki maailmanennätyksensä.
2006 Torinon olympialaisiin Hedrick ilmoitti tavoitteekseen viisi kultamitalia, mihin on aikaisemmin samoissa kisoissa kyennyt vain Eric Heiden. Hedrick voitti kisoissa 5 000 metrillä kultaa, 10 000 metrillä hopeaa ja 1 500 metrillä pronssia. Vancouverin olympialaisissa 2010 hän voitti hopeaa joukkuetakaa-ajossa ja pronssia 1 000 metrillä.
Hedrick lopetti uransa Vancouverin olympialaisten jälkeen.
Henkilökohtaiset ennätykset

500 m: 35,52 (2009)
1 000 m: 1.07,33 (2009)
1 500 m: 1.42,14 (2009)
3 000 m: 3.39,02 (2005)
5 000 m: 6.09,68 (2005)
10 000 m: 12.55,11 (2005)
yleiskilpailu: 145,289
Ennätystensä myötä Hedrick on tällä hetkellä aateliskalenterin kolmospaikalla.
Aiheesta muualla

Virallinen sivu
Miesten 5 000 metrin pikaluistelun olympiavoittajat
Chojnicen piirikunta

Chojnicen piirikunta (puol. powiat chojnicki) on yksi Pommerin voivodikunnan piirikunnista. Piirikunnan arvioitu väkiluku oli vuoden 2019 lopussa 97 645. Siihen kuuluvat neljä kuntaa ovat Brusy, Chojnice, Czersk ja Konarzyny.
Piirikunnan väestöpyramidi 2014.
Vuoden 2019 lopussa Chojnicen piirikunnan asukkaista 50,7 prosenttia oli naispuolisia ja 49,3 prosenttia miespuolisia. Alle 18-vuotiaat muodostivat 21 prosenttia piirikunnan väestöstä, työikäiset 60,1 prosenttia ja eläkeikäiset 18,8 prosenttia väestön keski-iän ollessa 39,5 vuotta. Vuonna 2019 piirikunnassa syntyi 1 142 lasta. Vuoden 2011 väestönlaskennassa 1,6 prosenttia väestöstä puhui kašubin kieltä. Chojnicen piirikunnan väkiluvun ennakoidaan pienenevän 91 357 asukkaaseen vuoteen 2050 mennessä.
Cinderella

Cinderella voi tarkoittaa ainakin seuraavia:
Tuhkimo (engl. Cinderella), satuhahmo
Cinderella, glam metal -yhtye
Tuhkimo (Cinderella), Disneyn animaatioelokuva vuodelta 1950
Cinderella – Tuhkimon tarina, Kenneth Branaghin ohjaama elokuva vuodelta 2015
DJ Cinderella, Bruno Garottin ohjaama elokuva vuodelta 2019
M/S Cinderella, matkustaja-autolautta
”Cinderella”, Manianin musiikkikappale.
Celsius

Celsius viittaa seuraaviin
Celsiusaste, lämpötilan yksikkö
4169 Celsius, asteroidi
Celsius Online, ranskalainen pelinkehittäjä
Celsius Industrier AB, ruotsalainen puolusteollisuuden konserni
Sukunimi

Celsius on ollut seuraavien ruotsalaisten ja suomalaisten henkilöiden sukunimi:
Anders Celsius (1701–1744), ruotsalainen tähtitieteilijä ja meteorologi, celsiusasteikon kehittäjä
Johan Celsius (1660–1710), ruotsalainen juristi, näytelmäkirjailija
Magnus Nicolai Celsius (1621–1679), ruotsalainen sauvattomien riimujen tulkitsija, luonnontieteilijä, matemaatikko
Nils Celsius (1658–1724), ruotsalainen tähtitieteilijä
Nils Celsius (1739–1800), suomalainen asianajaja ja Oulun raatimies ja pormestari
Olof Celsius vanhempi (1670–1756), ruotsalainen pappi, kasvitieteilijä, kielentutkija ja riimujen tutkija
Olof Celsius nuorempi (1716–1794), ruotsalainen poliitikko ja kirjallisuushistorioitsija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Celsius”, voi hakea sivunnimihaulla, laajalla sivunnimihaulla tai tekstihaulla.
Chuck Jones

| Chuck Jones |
| --- | --- |
 Chuck Jones vuonna 1978.
Henkilötiedot
Syntynyt: 21. syyskuuta 1912 Spokane, Washington, Yhdysvallat
Kuollut: 22. helmikuuta 2002 (89 vuotta)
Kansalaisuus:   Yhdysvallat
Ammatti:  animaatio-ohjaaja, -käsikirjoittaja ja -tuottaja
Aiheesta muualla
Kotisivu
Charles Martin "Chuck" Jones (21. syyskuuta 1912 Spokane, Washington – 22. helmikuuta 2002) oli yhdysvaltalainen animaattori, animaatio-ohjaaja, -käsikirjoittaja ja -tuottaja.
Jones aloitti Warner Brosilla animaattorina ja käsikirjoittajana vuonna 1933 ja 1938 hänestä tuli Merrie Melodies -animaatiosarjan ohjaaja. Hän työskenteli muun muassa Repe Sorsan ja Väiski Vemmelsäären parissa ja loi muun muassa Kelju K. Kojootin ja Maantiekiitäjän ja Henry Haisulin hahmot. 1960-luvun puolessavälissä Jones teki useita Tom & Jerry -animaatioita Metro-Goldwyn-Mayerille. Myöhempinä töinään Jones teki muun muassa animaatiokohtauksia elokuviin Gremlins 2 – uusi pesue (1990) ja Mrs. Doubtfire – Isä sisäkkönä (1993).
Chuck Jones sai kolmasti Oscar-palkinnon. Ne tulivat animaatioista For Scent-imental Reasons (1949), So Much for So Little (1949) ja The Dot and the Line (1965). Lisäksi hän sai Oscar-kunniapalkinnon 1996. Hän on myös saanut tähden Hollywood Walk of Famelle. Chuck Jones oli Tampereen kansainvälisten lyhytelokuvajuhlien päävieraana vuonna 1997.
Aiheesta muualla

Chuck Jones Internet Movie Databasessa. (englanniksi)
Chuck Jones Elonetissä.
The Independentin muistokirjoitus 25.2.2002 (englanniksi)
Guardianin muistokirjoitus 25.2.2002 (englanniksi)
Chuck Huber

Chuck Huber
Chuck Huber (s. 8. toukokuuta 1971 Chicago, Illinois) on yhdysvaltalainen ääninäyttelijä, joka työskentelee FUNimationissa. Hän on antanut äänensä useille englanninkielisiin japanilaisiin anime-elokuviin ja sarjoihin, ja tunnetaan parhaiten Android 17:na Dragonball Z:sta ja Hiei:nä Yu Yu Hakusho:sta. Hän on naimisissa Kirsten Huberin kanssa.
Roolit

Baccano! - Ronny Sukiart (The Devil)
Baki the Grappler - Gaia/Nomura
BECK: Mongolian Chop Squad - Katahira
Big Windup! - Tsuyoshi Shiga
Black Butler - Ash
Blassreiter - Bradley Guildford
Blue Gender - Seamus Han
Burst Angel - Anthony Wong
Case Closed: The Fourteenth Target - Kevin Simms
Claymore - Father Vincent
Corpse Princess - Ooyatsuka (Ep. 10)
D.Gray-Man - Reever Wenham
Darker than BLACK - Eric Nishijima
Dragon Ball - Emperor Pilaf, Garlic Jr., Android 17 (Additional Characters)
Fullmetal Alchemist - Shou Tucker
Ga-Rei: Zero - Kiriya Konparu
Ghost Hunt - Eijiro Yoshimi
Glass Fleet - Hector
Gunslinger Girl - Dr. Bianchi
Hell Girl - Tadashi Inagaki
Hetalia Axis Powers - Austria (aka Roderich Edelstein)
Initial D - Yuichi Tachibana (Funimation dub)
Kaze no Stigma - Yuji Tsuwabuki
Kodocha - Tanaka
Lupin III: The Secret of Twilight Gemini - Priest
Murder Princess - Dominikov
Mushishi - Adashino
Nabari no Ou - Masami Yamase
Negima! - Eishun Konoe
Oh! Edo Rocket - Nishinosuke Akai
One Piece - Mohji, Koshiro
Ouran High School Host Club - Dr. Yabu
Samurai 7 - The Royal Envoy
School Rumble - Maasaki Mitsui
Sekirei - Hiroto Minaka
Sengoku Basara - Maeda Toshiie
Sgt. Frog - Kululu
Shuffle! - Mikio Fuyou
Shin-chan - Hiro Nohara
Soul Eater - Dr.Franken Stein
Speed Grapher - The Jeweler
Strain: Strategic Armored Infantry - Brad Radofrics
Summer Wars - Riichi Jinnouchi
The Tower of Druaga (anime) (Aegis/Sword of Uruk) - Melt
Trinity Blood - Father Vaclav Havel
YuYu Hakusho - Hiei
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chuck Huber
Käännös suomeksi
C. Meyer Zulick

Muotokuva C. Meyer Zulickista vuodelta 1888.
Conrad Meyer Zulick (3. kesäkuuta 1839 Easton, Pennsylvania – 2. maaliskuuta 1926 Asbury Park, New Jersey) oli yhdysvaltalainen juristi ja Yhdysvaltain demokraattipuolueen poliitikko, joka toimi Arizonan territorion seitsemäntenä kuvernöörinä vuosina 1885–1889.
Taustaa

C. Meyer Zulickin vanhemmat olivat saksalainen siirtolainen Anthony Zulick ja Pennsylvanian asukas Jane Morton o.s. Cummings. C. Meyer liittyi demokraattiseen puolueeseen jo 1850-luvun lopulla tai 1860-luvun alussa. Hän muutti Arizonaan 1880-luvun alkupuolella, ja hän astui Arizonan territorion kuvernöörin virkaan 2. marraskuuta 1885.
Virkakautensa jälkeen Zulick muutti maatilalle lähellä Phoenixia. Hän kasvatti viikunoita, viinirypäleitä ja appelsiineja. Hän kuoli New Jerseyn Asbury Parkissa vuonna 1926, ja hänet ollaan haudattu Eastonin hautausmaalle.
Bundesautobahn 6

Bundesautobahn 6 (BAB 6), lyhyemmin Autobahn 6 (A 6), on 477 kilometriä pitkä länsi–itäsuuntainen moottoritie Saksassa. Sitä kutsutaan myös nimellä Via Carolina. BAB 6 kulkee Ranskan rajalta Saarbrückenistä Waidhausiin Tšekin rajalle. Väylä sijaitsee Saarlandin, Rheinland-Pfalzin, Hessenin, Baden-Württembergin ja Baijerin osavaltioissa. BAB 6 on osa Eurooppatietä E50 (Rennes–Mahatškala).
Suurelta osin BAB 6 on varsin vanhanaikainen, ja sillä on meneillään tai suunnitteilla useita modernisointiprojekteja.
Hockenheimringin levähdysalue sijaitsee Baden-Württembergin luoteisosassa.